GENESIS 



Dios ciinaiimiina^me chejana^me 
pai cho*osi*ere kiiamH 

(Genesis 1.1-2.4) 

AperHinu cheja peoasomu. Paije'e peoju cu'ava'naje'e 
peoasome. Ucuaja'che cunaumH, cheja, aikujna, chiaraa, 
chianaa, sukije'e peoasomu. Ucuaja'che usuuje'e peoku 
paimiauje'e peoku ma'jnokoje'e peoasome. Diochi'a 
paniasomu. 

Ucuarumu Dios te'euji ija'che i'kaasomu: 

— Chejana'me cunaumu cho'ora chu'u — chiniasomu. 
Chini chejana'me cunaumu cho'oasomu Dios. 

Cho'osirumu cheja mianeje'e peocheja chijachejachi'a 
paniasomu. Reparumu pa'ichejnaje'e peoche okochi'a 
pa'iuna Dios Rekochochi'a noma'kupi oko se'sevuji ku'iu 
paniasomu. 

Ja'ajekuna Dios reparumu ija'che chu'uasomu: "Miane 
paau'', chiniasomu. Chikuna miane paniasomu. Miane 
cho'osirumu mianena'me chija'che paniasomu. Repa 
miane "umucuse" ve'oasomu Dios. Chija'cbere "nami" 
ve'oasomu. 

Jo'e apenatato okore joopo umuna muoasomu Repau, 
cunaumupi oko paau chini. 

Jo'e apenatato Dios jo'e chu'uasomu. "Cheja oko 
peocheja jajucheja paau", chiniasomu. Chikuna cheja 
paniasomu. 

Ucuachi'a ija'che chu'uasomu Repau: "Sukinua 
kuisira'karuapi tua'tua jo'e sukira'nurua sa'sa aineea'ku", 
chiniasomu Dios. Chikuna sa'sa aineeasomu. Repau 

cho'osi^e na, "Re'oja'imu ie", chiniasomti Repau. 

Jo'e apenatato fisuu'mu paimian'mu ma'jnokoa'me 
cho'oasomu Dios. Cho'o pi'ni repanare cunaumuna 
jo'kaasomu Repau, paipi naJH umucujnana'me 
paimiana'me usurumu okorumH pa'iche masia'ju chini. 
Ja'aja'ne cho'o Repau cho'osi'e na, "Re'oja'imu ie", 
chiniasomu Dios. 

Jo'e apenatato chiacha va'iva'nana'me pi'ava'nare 
cho'oasomu Dios. Cho'o pi'ni na, "Re'oja'imu ie", 
chiniasomu. Ucuarumu repava'nare chiacha va'iva'nare 
ija'che i'kaasomu Repau: "Musanukona va'i jainukore 
jojoju'u. Jojo chianaana'me chiaraa jainuko pa'iju'u", 
chiniasomu. Ucuaja'che pi'ava'nare ija'che i'kaasomu 
Repau: "Musanukona pT'a jojo si'achejna jainuko 
pa'iju'u", chiniasomu. 

Jo'e apenatato Dios cu'ava'nare airo pa'ijava'nana'me 
jo'cha paajava'nare cho'oasomu. Cho'o pi'ni na, 
"Re'oja'imu ie", chiniasomu. tJcuaumucusena pai 
cho'oasomu Dios, umuuna'me romio'te. Cho'o pi'ni 
ucuanapi chejana'me cu'ava'nare chu'uju paapu chini 
chu'u jo'kaasomu Repau. Ucuachi'a Repau pa'icheja'che 
paapu chini jo'kaasomu Dios repanare. Cu'ava'nata'ni 
te'euje'e Dios pa'icheja'che pa'ima'me. 

Ucuaja'che Dios repanare pai cho'o pi'ni ija'che 
chu'uasomu: "Ja'me pa'iju chli rua jainukore paaju'u. 
Musanukona chli te'enachi'a cheja si'achejna sani paapu", 
chiniasomu. Chini jo'e ija'che i'kaasomu: "Airoqueere 
aumajnarua aiju pa'iju'u musanukona", chiniasomu. 
Repau cho'osi'ere peore na, "Rua re'oja'imu ie", 
chiniasomu Dios. 

Repau Dios seirepaumucujna cunaumuna'me 
chejana'me cheja pa'imajnaruana'me pai cho'oasomu. 
Seirepaumucujnana peore cho'o pi'ni te'eumucuse 
puaasomu Repau. Ja'ajekuna Repau maire pai ija'che 
chu'u jo'kaasomu: "Musanukona irumupi vua 
seirepaumucujna cho'oche cho'oju pa'iju'u. Te'eumucuse 
puaumucusena puaju'u", chini jo'kaasomu Dios maire. 

Pai charo pa*isinare Hiniiiina*ine roiiiio*te 
Dios cho*osi*ere jo*e kHanm 

(Genesis 2.5-25) 

Apertimu cheja mamarumti Dios cha'opi paiu'te 
cho'oasomH. Cho'o pi'ni repau uquecojnana jujunna 
vaJHasomH repau paiu. Repau Dios ja'aja'iie jujucheji 
paiu'te vajuche'te isiasomu paau chini. Ja'ajekuna paiu 
ca'nivuna'me rekocho paamu. 

Paiu'te cho'o pi'nisirumuna Diopi chu'uuna Eden 
cheja otera'nurua pa'icheja teana rua re'ojacheja 
paniasomu Repau cho'osi'ku pa'ijacheja. Cho'o pi'ni Dios 
paiu'te ija'che i'kaasomu: "Ichejare pa'iju'u mu'u", 
chiniasomu. Chini repau'te cho'oche chu'u jo'kaasomu 
Repau cho'oku paau chini. 

Ucuachi'a Dios repau'te jo'e ija'che i'kaasomu: 
"Icheja pa'imajnaruare kuiraku pa'iju'u mu'u. Sukinua 
icheja pa'inua kuine'te aiu pa'iju'u", chiniasomu. 
Repacheja pa'inu sukinu te'enu aima'nu paniasomu, 
repanu kuisi'ere, "Paipi ani cu'achena'me re'oja'che 
masijanaa'me", chiicojnosi'nu. Ja'ajekuna Dios ija'che 
i'kaasomu: "Ifiu kuisi'eta'ni aimaneju'u mu'u. Ani 
junisoja'mu mu'u", chiniasomu. 

Reparumu Dios ija'che cuasaku te'euji i'kaasomu: 
"Ikure ja'me pa'ikuji karamu", chiniasomu. Chini 
cu'ava'nare Repau cho'osiva'nare jainukore raoasomu, 
repauni ja'me paapu chini, ucuachi'a repava'nani 
ucuanukore mami ve'oa'ku chini. Rani repau'te ja'me 
paniasome repana cu'ava'na. Chuta'a repau'te 
cho'okainapi peojuna karaasomu. 

Ja'aja'ne pa'iuna Dios Adan'te uokuache cho'ouna 
repau ume kanisoasomu. Kanisouna Dios repau 
meakoricho te'echo ruta ucuachoji romio'te cho'oasomu. 
Romio'te cho'o pi'nisirumuna repau Adan vuniasomu. 
Vukuna repao'te Dios Isiasomu ja'me paao chini. Isiuna 
repau Adan rua pojoku ija'che i'kaasomu: "Mu'u chu'u 
tarapu cho'osi'koa'mo. Ja'ajekuna chu'u mu'ure, *Romio', 
ve'omu", chiniasomu. (Repau chu'o i'kache "Romio" 

chini "Hmuu tarapuji cho'ocojnosi'koa'mo iko" chiimu.) 
Ja'ajekuna umuu reparHmupi pi'ra irumujatu'ka romio'te 
veja ja'me pani ucuate'euja'che pa'ime. 

Ucuarumu repana Hmuuna'me romio kana peova'na 
paniasome. Ja'ata'ni vajuchHamaneasomu repanare. 

Pai charo pa*isina miiHiina^me romio 
Dios chH^Hiie jachasi*ere kiiamH 

(Genesis 3) 

Ucuarumu Adan romiona'me re'ojachejare paniasome, 
Dios cho'o jo'kasichejare. Reparumu chekunare 
cu'ava'nare anapi na'a cajejaiche masiasomu. 

Ucuarumu repau ana Adan rujore sani ija'che 
i'kaasomu: 

— 6"Icheja pa'inua sukinua kuine aimaneju'u", chiiku 
Dios musanukonare? — chiniasomu. 

Chikuna i'kaasomo repao. 

— Dios icheja pa'inua kuisi'e aine usema'mu. Te'enu 
icheja joopo nukanu'te, "Aimaneju'u", chiisi'kua'mu 
Repau. tJcuachi'a Dios chukuna'te ija'che i'kasi'kua'mu: 
"Ucuachi'a musanukona chu'u aimaneju'u chiisi'nu kuisi'e 
cheamaneju'u. Jachasoju cho'oni junisojanaa'me 
musanukona", chiisi'kua'mu Repau — chiniasomo repao. 

Dios chu'usi'ere repaoji kuakona asa ana repao'te 
joreku ija'che i'kaasomu: 

— Ucuarepama'mu ja'a chu'o. Musanukona ani 
junisomanejanaa'me. Dios rupu ija'che cuasamu: "Paipi 

repanu sukinu kuisi'ere ani chu'u masicheja'che 
re'oja'chena'me cu'ache masijanaa'me", chiiu cuasamu. 
Ja'aja'ne cuhekujeku ja'anu kuisi'e aine usemu Repau 
musanukonare —chiiu joreasomu repau repao'te. 

Anapi ja'aja'ne joreku i'kauna asa repanu kuisi'ere 
naasomo repao. Na, "Rua re'oja'chea'me repanu kuisi'e. 
Rua saija'icosomu ie. Ani Dios masicheja'che masija'mo 
chu'u", chini cuasako pojoasomo repao. Ja'aja'ne cuasako 
te'era'puru tua aniasomo. Tua aio ujure sa aukona koo 
aniasomu repau. Repana aisirumu, "Kana peova'naa'me 

mai", chiiju cuasaasome repana, repanare cuasomanesi'e. 
VaJHchHache cuasokuna ja'opi tua kana juhaasome 
repana, repana ca'nivuare ta'pinu chini. 

Ucuarumu na'icuhatona Diopi ucuachejapi asoche 
ku'iuna asa kekuso katirena Dios Adan'te soiu ija'che 
i'kaasomH: 

— iKeechejare mu'u pa'iku? — chiniasomu. 
Chiiuna asa ija'che i'kaasomn repau: 

— Mu'u ku'iche asasi'kua'mu chu'u. Kaa peova'ujeku 
vajuchuku katisosi'kua'mu chu'u —chiniasomu. 
Chiiuna Dios ija'che i'kaasomu: 

— 6Neepi musanukonare kana peova'na pa'iche kuare? 
6Chu'u aimaneju'u chiisi'ere ate musanukona? Aimaneni 
musanukona kana peoche vesura'ame —chiniasomu Dios. 

Chiiuna asa Diore ija'che i'kaasomu repau: 

— Romioji mu'u chu'ure ja'me paao chini Tsisi'kopi 
repanu kuisi'e tua ra aukona aisi'kua'mu chu'u 

— chiniasomu. 

Chiiuna Dios repao'te romio'te seniasomu. 

— iJe'se pa'iuna mu'u ja'aja'ne cho'oo? —chiniasomu. 
Chiiuna i'kaasomo repao. 

— Anapi chu'uni joreuna tua aisi'koa'mo chu'u 
— chiniasomo. 

Ucuarumu Dios anare ija'che i'kaasomu: 

— Chura mu'u nuka ku'ima'ne uni ku'iu pa'iju'u, 
mu'u ca'nivuji, joresi'e ro'i. Mu'u paasinapi iko paasinare 
cu'acu'ravaana kukujanaa'me. Na'a pa'isirumu iko 
paasi'kupi mu'u paasi'kure cavaku cajejaija'mu 

— chiniasomu. 

Chini Dios romio'te ija'che i'kaasomu: 

— Mu'u rua asicheji chii cajaja'mo, mu'u chu'u 
i'kache jachasi'e ro'i. Ucuachi'a muujupi mu'ure chu'uku 
pa'ija'mu —chiniasomu Repau. 

Chini umuu'te ija'che i'kaasomu Repau: 

— Mu'u romio i'kache jachama'ne aisi'kujeku cu'ache 
cho'osi'kua'mu mu'u. Ja'ajekuna cheja miuna'me u'cha 
rua aineeja'mu. Ainee pa'iuna au tane mu'ure rua cuaja 

pa'ija'mu. tJcuaja'che mu'u ca'nivu cha'opi 
cho'osica'nivujeku aireko junisoni cha'o co'lsoja'mu iuh'h, 
aperumH pa'icheja'che — chiniasomu Dios repau'te. 

Repau Hmuu mami Adan paniasomu, repau romio 
maml Eva. Pai ucuanuko puka'ko pa'ijaojekona Evare 
ve'oasomu repau romio'te. 

Ucuarumu Dios va'iva'na ca'nipi kana juhakaniasomu, 
repana ju'ijache. Juha pi'ni te'euji cuasaku ija'che 
i'kaasome Repau: "Chukuna masicheja'che 
re'oja'chena'me cu'ache masime ina chura. Ucuaja'che 
repana pa'icheja pa'inu chekunu chu'u jo'kasi'nu kuisi'e 
aito cu'amu. Repanu 
kuisi'e ani junisoma'ne 
pa'ijanaa'me repana", 
chini cuasaasomu Repau. 
Ja'are cuheku Repau 
repanare chekuchejnana 
saoasomu Adanna'me 
Evare jo'e aiju chini. 

Saosirumu Dios 
Repau pa'icheja 
cunaumu pa'inare 
casoasomu, Eden cheja 
kakasa'aro'te pe'jeju 
paapu chini, pai 

te'euje'e repanu kuisi'e antiguo 

kaka aimanea'JH chini. TJ^ZZ^^ 

CHO'OSrERE KUAMU IPHURO 

Tomol 

Resumen de Genesis y Exodo 
en koreguaje 

